section_heading: Životopis
paragraph_text: Slater je sin glumca Michaela Hawkinsa i holivudske producentice i agentice Mary Jo Slater, a glumiti je počeo već kao dijete, na televiziji 1977. godine. Kao tinejdžer privukao je pažnju publike ulogom u filmu Legenda o Billie Jean 1985. godine, a samo godinu kasnije glumio je mladog redovnika uz Seana Conneryja u megahitu Ime ruže snimljenom po istoimenom romanu Umberta Eca. Osim glume, Slater je također pažnju publike privukao i svojim ponašanjem, zbog kojeg je 1997. osuđen na tri mjeseca zatvora. Do 2016. glumio je u preko 70 filmova.